b'\n_START_ARTICLE_\nChristopher Clavius\n_START_SECTION_\n\xc5\xbdivljenje in delo\n_START_PARAGRAPH_\nO njegov zgodnjem \xc5\xbeivljenju je malo znanega. Tudi njegovo ime ni natan\xc4\x8dno znano. Morda je njegovo rojstno ime Christoph Clau ali Klau. Nekateri verjamejo, da je\xc2\xa0\xc2\xbbClavius\xc2\xab\xc2\xa0morda besedna igra na njegov izvirni nem\xc5\xa1ki priimek, ki je bil morda\xc2\xa0\xc2\xbbSchl\xc3\xbcssel\xc2\xab\xc2\xa0(klju\xc4\x8d, kar je latinsko\xc2\xa0\xc2\xbbclavis\xc2\xab)._NEWLINE_Clavius se je leta 1555 pridru\xc5\xbeil jezuitom. \xc5\xa0olal se je na Univerzi v Coimbri na Portugaleskem, kjer je verjetno spoznal Nunesa. Nato se je preselil v Rim, kjer je najprej \xc5\xa1tudiral teologijo na Rimskem kolegiju (Collegium Romanum, Collegio Romano) in kasneje tu pou\xc4\x8deval do konca \xc5\xbeivljenja._NEWLINE_Leta 1579 je za\xc4\x8del pomagati pri prenovi koledarja, saj so se cerkveni prazniki vse bolj odmikali letnim \xc4\x8dasom. Pri predlogu novega koledarja si je pomagal z Reinholdovimi Prutenskimi tabelami iz leta 1551. Predelal je Liliov rokopis o njegovih na\xc4\x8drtih koledarske prenove. Koledar so kot gregorijanski koledar 14. oktobra 1582 v kr\xc5\xa1\xc4\x8danskih de\xc5\xbeelah sprejeli na pobudo pape\xc5\xbea Gregorja XIII. in danes ga uporabljajo po vsem svetu._NEWLINE_Njegov tolma\xc4\x8d Evklidovih Elementov iz leta 1574 je bil v tistem \xc4\x8dasu zelo vpliven. V letu 1585 ga je v Rimu obiskal van Roomen. Leta 1608 je Clavius napisal delo Algebra._NEWLINE_Kot astronom je bil Clavius prista\xc5\xa1 geocentri\xc4\x8dne slike Oson\xc4\x8dja, v katerem se nebo vrti okrog Zemlje. \xc4\x8ceprav je nasprotoval Kopernikovemu heliocentri\xc4\x8dnemu modelu je uvidel probleme z obi\xc4\x8dajnim modelom. Zelo ga je spo\xc5\xa1toval Galilei, ki ga je leta 1611 obiskal. Pogovarjala sta se o opazovanjih s pomo\xc4\x8djo daljnogleda. Clavius je do tedaj \xc5\xbee sprejel nova odkritja kot naravna, \xc4\x8deprav je dvomil o resni\xc4\x8dnosti gora na Luni. V tem smislu je ironi\xc4\x8dno, da se po njem imenuje velik krater Clavius na Luni.'